केएम स्कूल को मिला श्री मनोहर लाल शर्मा स्मृति चलविजयोपहार
श्रीश्याम प्रीत मंडल द्वारा रविवार को सिंघानिया सेवा सदन में नवम एकल भजन गायन प्रतियोगिता एवं सम्मान समारोह करवाया गया। कार्यक्रम का शुभारंभ श्याम बाबा के सम्मुख दीप प्रज्जवलित कर किया गया। कार्यक्रम में बतौर मुख्य अतिथि उद्योगपति पवन भरतिया उपस्थित रहे। कार्यक्रम की अध्यक्षता राजेश मित्तल ने की। समारोह में बतौर स्वागताध्यक्ष पवन बुद्धिया, अशोक पंसारी, निशा शर्मा, सचिन जैन संजय कामरा उपस्थित रहे। कार्यक्रम का आगाज हैप्पी पब्लिक स्कूल के समूह नृृत्य से हुआ।
लिटिल हार्ट स्कूल जनसेवा स्कूल के समूह नृत्यों ने कार्यक्रम की शोभा बढ़ाई। भजन गायन प्रतियोगिता में भिवानी के लगभग 15 विद्यालयों के प्रतिभागियों ने भजनों की प्रस्तुति दी। प्रतियोगिता में निर्णायक की भूमिका दिल्ली से शोभना हिसार दूरदर्शन से कल्पना ने निभाई। विजय किशन सर्राफ ने मंडल परिवार द्वारा किए जाने वाले सामाजिक संस्कृति कार्यक्रमों का विस्तारपूर्वक वर्णन किया। साथ ही मंडल के संरक्षक प्रवीण गर्ग ने भी सभी प्रतिभागियों को अपनी शुभकामनाएं दी। कार्यक्रम में रामायण महाभारत परीक्षा में 28 शीर्ष स्थान प्राप्त करने वाले विद्यार्थियों को पुरस्कार देकर सम्मानित किया गया।
आदर्श संस्कारी विद्यालय पुरस्कार वैश्य मॉडल, भिवानी पब्लिक स्कूल, जनसेवा विद्या विहार स्कूल बीआरसीएम स्कूल बहल को दिया गया। भजन गायन प्रतियोगिता में प्रथम स्थान केएम स्कूल की छात्रा सौम्या ने प्राप्त किया।
द्वितीय स्थान पर सयुंक्त रूप से टीआईटी स्कूल की तन्नु परमार जी लिट्रा स्कूल से रूद्राक्ष रहे। तृतीय स्थान संयुक्त रूप से वैश्य मॉडल की रुचिका हैप्पी पब्लिक की बरखा ने प्राप्त किया। श्री मनोहर लाल शर्मा स्मृति चलविजयोपहार केएम स्कूल को दिया गया। मंडल प्रधान मनोज भरतवाल ने कार्यक्रम में सहयोग के लिए उपस्थित लोगों का धन्यवाद किया। समारोह में पीडी शर्मा, राजेश, गौरव, दीपक वत्स, ललित मामुका, अजित, राजीव, आशीष, हेमंत सहित सभी सदस्यगण, मातृ शक्ति विद्यालय से प्राचार्य शिक्षक विशेष रूप से उपस्थित थे।
सिंघानिया धर्मशाला में श्रीश्याम प्रीत मंडल के एकल भजन गायन एवं नृत्य प्रतियोगिता के दौरान विजेता को पुरस्कृत करते विजय किशन धारेड़ूवाला, सचिन जैन, पीडी शर्मा अन्य।
awa_Deva hin_Deva hin_Deva awa_Deva hin_Deva mai_Deva